'যদি আপোনালোকে ৰাষ্ট্ৰীয় নাগৰিক পঞ্জী বিচাৰিছে, তেন্তে নাগৰিকত্ব (সংশোধনী) বিধেয়ক, ২০১৬' ক কেনেকৈ সমৰ্থন কৰিব পাৰে? দুয়োটা একেলগে কেনেকৈ সম্ভৱ হ'ব পাৰে?' - এইদৰে প্ৰশ্ন উত্থাপন কৰিছে অসমৰ প্ৰাক্তন মুখ্যমন্ত্ৰী তথা জ্যেষ্ঠ কংগ্ৰেছ নেতা তৰুণ গগৈয়ে।
সোমবাৰে দিল্লীত অনুষ্ঠিত কৰা এখন সংবাদমেলত প্ৰাক্তন মুখ্যমন্ত্ৰীগৰাকীয়ে অসমৰ ৰাষ্ট্ৰীয় নাগৰিকপঞ্জী সন্দৰ্ভত কয় যে যদিহে নাগৰিকত্ব (সংশোধনী) বিধেয়ক, ২০১৬' গৃহীত হয়, তেনেহ'লে এন আৰ চি অসাৰ হ'ব।
গগৈয়ে নৰেন্দ্ৰ মোডী নেতৃত্বাধীন এন ডি এ চৰকাৰখনক বিধেয়কখন বাতিলৰ বাবে পৰামৰ্শ দিবলৈ বিজেপিৰ সভাপতি অমিত শ্বাহক আহ্বান জনায়।
আনহাতে, এন আৰ চিৰ চূড়ান্ত খচৰা বিসংগতিপূৰ্ণ বুলি দাবী কৰি এন আৰ চিৰ ভিত্তি ২০১৬ৰ ভোটাৰ তালিকাহে হ'ব লাগিছিল বুলি বিতৰ্কিত মন্তব্য আগবঢ়ায় প্ৰাক্তন মুখ্যমন্ত্ৰীগৰাকীয়ে।
তেওঁ লগতে সংবাদমেলত ভাৰত-বাংলাদেশ সীমান্ত ছীল কৰা তথা অবৈধ বাংলাদেশী বিতাড়ন সম্পৰ্কত বিজেপিক শ্বেতপত্ৰ প্ৰকাশৰ বাবে প্ৰত্যাহ্বান জনায়।
আপোনাৰ মানসিক চাপ আছে নেকি ? যদি আছে মানসিক চাপৰ পৰা হাত সাৰিবলৈ কৰক এই কেইটা কাম :
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
